JY LEES NOU Wat ma by pa kan leer
Kom ons wees nou eerlik: As dit by ouerskap kom, glo Ma nie werklik dat Pa by haar kan kers vashou nie...
Pa tree in: Hy ignoreer al die reëls in die boek en dit werk soos ’n bom! Klink dit bekend?
Kenners reken ma’s is geneig om meer staat te maak op die leiding van ouerskapskenners of ander se raad in die hantering van hul kinders – dalk uit vrees vir kritiek as hulle iets nie reg doen nie.
Pa’s is daarenteen geneig om ’n tref-en-trap-metode te volg en eenvoudig hul instink te vertrou. As die eindresultaat bevredigend is, is dit vir hulle genoeg.
Soms is dit nodig om toe te gee of ’n bietjie verder te dink en planne te maak om jou kind se samewerking te verkry. Kies jou gevegte met jou kind versigtig: Jy wil nie van elke klein dingetjie ’n konflikpunt maak nie.
Pa stres nie oor nietighede nie
Ons ma’s is dikwels so vasgevang in die daaglikse versorging van ons kinders dat ons vergeet om saam met hulle pret te hê. Jou kind is net een keer klein: Vergeet soms van die skottelgoed en geniet jou kind of vra vir manlief om kos te maak terwyl jy ’n bietjie gaan speel!